google/wiki40b huggingface dataset:
Naintré

Poloha

Obec má rozlohu 24,86 km². Najvyšší bod je položený 131 m n. m. a najnižší bod 49 m n. m.

Obyvateľstvo

Počet obyvateľov obce je 5 826 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faches-Thumesnil

Poloha

Obec má rozlohu 4,62 km². Najvyšší bod je položený 58 m n. m. a najnižší bod 30 m n. m.

Obyvateľstvo

Počet obyvateľov obce je 17 590 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Antichan

Poloha

Obec má rozlohu 1,19 km². Najvyšší bod je položený 648 m n. m. a najnižší bod 493 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Periboia (dcéra Hipponoa)

Periboia (starogr. Περίβοια – Periboia) je v gréckej mytológii dcéra Hipponoa, kráľa Ólenu v Acháji.
Kalydónsky kráľ Oineus sa po smrti svojej manželky Althaie oženil s Periboiou, ktorá mu porodila syna Tydea. Grécka mytológia však o tom, že za akých okolností sa ich svadba konala, ponúka niekoľko verzií.
Z fragmentov eposu Thébania je známa verzia, že Oineus dostal Periboiu ako vojnovú korisť po dobytí mesta Ólenos. Podľa Hesioda ju otec poslal k Oineovi do ďalekeho Kalydónu potom, ako ju zneuctil Hyppostratos. Antický autor Diodoros Sicílsky uvádza, že Periboiu otec poslal k Oineovi s prikázom, aby ju zabil, lebo neuveril, že čaká dieťa s bohom Areom. Oineus, ktorý len nedávno stratil svojho syna a manželku, Periboiu nezabil, ale oženil sa s ňou a ona následne porodila syna Tydea.
Merlines

Poloha

Obec má rozlohu 14,07 km². Najvyšší bod je položený 773 m n. m. a najnižší bod 590 m n. m.

Obyvateľstvo

Počet obyvateľov obce je 815 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Detská univerzita Komenského

Detská univerzita Komenského (skratka DUK) je každoročné podujatie, ktoré organizuje Univerzita Komenského v Bratislave a Divadlo Aréna v spolupráci s ďalšími organizátormi a partnermi. Bola založená v roku 2003 z iniciatívy riaditeľa Divadla Aréna Juraja Kukuru. V roku 2016 sa konal už jej 17. ročník. Je súčasťou siete detských univerzít v Európe EUCU.NET. V roku 2012 sa na pozvanie Liverpoolskej univerzity zapojila do projektu SiS Catalyst: Deti ako agenti zmeny pre vedu a spoločnosť.
Je určená deťom od 9 do 14 rokov a prebieha v mesiacoch júl a august. Jej študenti sa môžu zúčastniť deviatich prednášok na rôzne témy, ktoré sa konajú raz týždenne. Okrem nich sa môžu prihlásiť na rôzne sprievodné aktivity, ako sú workshopy a exkurzie.

Online štúdium

Od roku 2011 popri dennom štúdiu DUK prebieha aj online štúdium. Deti ho majú možnosť sledovať na internete prostredníctvom stránok spoločnosti Datalan.

Prednášky

Na Detskej univerzite Komenského môžu (až na pár výnimiek) prednášať len docenti a profesori. Každá prednáška sa tradične koná v stredu. Študenti si po jej absolvovaní nechajú prednášajúcim podpísať svoj index. Ak sa dieťa zúčastní aspoň na šiestich z deviatich prednášok, dostane diplom absolventa Detskej univerzity.
Chalonnes-sous-le-Lude

Poloha

Obec má rozlohu 16,49 km². Najvyšší bod je položený 101 m n. m. a najnižší bod 52 m n. m.

Obyvateľstvo

Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Petroš

Reprezentačná kariéra

Jediný štart zaznamenal v drese ČSR B 8. júna 1955 v Luxembursku, kde s A tímom Luxemburska remizovali 2:2

Trénerská kariéra

Po ukončení hráčskej kariéry vyštudoval II. trénerskú triedu a až do roku 1994 pôsobil ako tréner.
Zámok Veselí nad Moravou

Dejiny

Súčasná podoba zámku vychádza z vodného hradu, ktorý bol súčasťou opevnených pevností, chrániacich východnú hranicu Moravy a dôležitý brod. Jeho vznik sa spája s vládou Přemysla Otakara II. v polovici 13. storočia a samotným vznikom mesta. Pôvodne drevená stavba bola čoskoro nahradená murovaným objektom s valcovou vežou. Rozsiahle stavebné práce nasledovali na prelome 14. a 15. storočia, kedy pribudlo opevnenie a predhradie. O premenu na renesančný zámok sa v 16. storočí zaslúžil rod Bilíkovcov, ktorý vlastnil panstvo do roku 1580. Do tohoto obdobia spadá aj výstavba pivníc pod východným a južným krídlom, ako aj štvorcová veža, ktorej základy sa našli počas archeologického prieskumu na nádvorí. 
Pravdepodobne v druhej štvrtine 17. storočia došlo k definitívnej premene pevnosti na zámok a prestavba zmenila aj posledné znaky vodného hradu, vrátane kruhovej veže. Zachovalé vyobrazenia z roku 1748 dokladajú existenciu troch krídel v tvare nepravidelného U, doplnených dvojicou zrejme hospodárskych budov. Ďalšie stavebné úpravy vykonal v 18. storočí Jan František Chorinský, ktorými sa zámok zmenil na pohodlné barokové šľachtické sídlo. Prestavby v klasicistickom slohu, vznik parku a úprava celého areálu prebiehali polovici 19. storočia najmä pod vedením viedenského architekta Karla Schlepsa a jeho brata Františka. Výraznou premenou prešiel plášť stavby i výzdoba interiéru.
Z priľahlej záhrady sa postupnými úpravami stal park s oborou, ktoré dopĺňajú altánky, umelé zrúcaniny a jaskyňa. V minulosti sa tu nachádzali aj letohrádok, gloriety, rondely, čínsky chrám, rybársky dom, vtáčí domček a niekoľko menších stavieb, ktorých náročná údržba znamenala ich postupný zánik. 
Po vyvlastnení všetkých majetkov po roku 1945 a nútenom odchode majiteľov zámku, rodiny Chorinských, z Česko-Slovenska, sa celý areál stal majetkom mesta. Bolo však potrebné opraviť strechy aj fasády. V 70. a 80. rokoch bol zámok využívaný ako internát a v 90. rokoch sa vlastníkom stáva súkromná firma stala firma, ktorá opravila statiku stavby. Plány na premenu na hotel sa nerealizovali a nový vlastník zrealizoval základné záchranné práce i archeologický prieskum celého areálu.
Nová Národná galéria

Nová Národná galéria je galéria v Berlíne. Dielo povojnovej západnej moderny 1965 – 1968, ktorej autorom je architekt Ludwig Mies van der Rohe.
Štrukturálne a priestorovo galéria moderného umenia v Berlíne sa prejavuje značnou podobnosťou s jedným so starších Miesových diel, administratívnej budove Bacardi (1957), Santiago v Kube.
Oceľová konštrukcia galérie je väčšia proti železobetónovej konštrukcii budovy Bacardi, obe budovy majú zhodný štvorcový pôdorys. Oba objekty sú zhodné spôsobom riešenia strešnej konštrukcie. Nosník obojsmerne situované sú podopreté ôsmimi stĺpmi po stranách. Táto konštrukcia v svojej forme definuje veľký priestor na vyvýšenej plošine. Priestor pod rozsiahlou stropnou konštrukciou je 8.5 metrov vysoký. A jediný konštrukčný prvok, ktorý tento priestor oddeľuje od exteriéru sú sklenené transparentné fasády.
Mies používa rozsiahle schodisko, pripomínajúc Shinkelov systém spájania rôznych výškových úrovní. Pri tomto koncepte Mies však dosiahol ďaleko väčší efekt monumentality a prelínania sa interiéru s exteriérom ako pri budove Bacardi.
Slnko v sieti za Najlepšiu réžiu

Slnko v sieti za Najlepšiu réžiu je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za režisérsky výkon.
PlayStation Portable

Hardvér

Prvý model PSP série sa označoval ako PSP-1000.

Universal Media Disc

Hry boli distribuované prostredníctvom miniatúrnych optických diskov Universal Media Disc (nazývané aj skratkou UMD), vyvinutých firmou Sony. Toto médium sa používalo aj na distribúciu filmov.

Memory Stick

Konzola obsahovala jeden slot pre pamäťové karty typu Memory Stick PRO Duo, na ktoré sa dali ukladať hry, videá, hudba a fotky.

Verzie

Sony počas životného cyklu konzoly (trvajúceho 10 rokov) vyvinula celkom 4 upravené verzie tejto konzoly.

PSP-2000

Prvá vylepšená verzia PSP sa nazývala Slim and Lite, jej označenie bolo PSP-2000. Na trh bola uvedená v roku 2007. Vyznačuje sa výrazne menšími rozmermi, nižšou hmotnosťou a pridaným výstupom pre možné pripojenie k televízoru. V tejto verzii bol odstránený infračervený port.

PSP-3000

Tretia verzia konzoly bola PSP-3000. Vzhľadom bola takmer totožná s modelom PSP-2000, avšak obsahovala lepší displej a pridaný mikrofón, ktorý sa dal použiť na telefonovanie cez aplikáciu Skype, alebo aj komunikáciu vo vybraných, podporovaných hrách.

PSP Go

PSP Go bol model zameraný na digitálnu distribúciu hier: chýbala v ňom optická mechanika, namiesto UMD diskov sa na nej dali hrať iba digitálne hry zakúpené cez PlayStation Network online obchod.

PSP-E1000

Posledná vyrobená verzia, PSP-E1000 (tiež nazývaná Street), vydaná v roku 2011, bola vytvorená ako lacný model konzoly. Rozmermi bola podobná pôvodnému modelu PSP-1000, chýbal v nej mikrofón, Wi-Fi adaptér na pripojenie na internet, a tiež mala iba mono reproduktor.

Softvér

PSP obsahovalo vlastný operačný systém nazývaný System Software. Jeho užívateľské rozhranie sa volalo XMB (celým názvom XrossMediaBar): rovnaký dizajn, ktorý bol použitý aj na konzole PlayStation 3. Aktualizácie sa dali sťahovať z internetu, alebo inštalovať z UMD diskov hier.
Cadillac-en-Fronsadais

Poloha

Obec má rozlohu 3,81 km². Najvyšší bod je položený 62 m n. m. a najnižší bod 1 m n. m.

Obyvateľstvo

Počet obyvateľov obce je 1 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drišľakoviny

Príbeh

Hlavný dej relácie tvorí hraný príbeh z prostredia východoslovenskej obce. Predstavované sú každodenné zážitky piatich kamarátov a jednej rodiny. Jednotlivé scény sú prepojené hudobnými a tanečnými vystúpeniami skupiny Drišľak a ich hostí.
Klaus Tschütscher

Vzdelanie

V období 1987 – 1993 študoval právo na Universität St. Gallen,. Od 1994 do 1995 bol doktorandom . V 1996 získal titul doktora práv na zmienenej univerzite. V rokoch 2002 – 2004 absolvoval  "Internationales Wirtschaftsrecht" na Universität Zürich  so špecializáciou bankové a burzové poisťovníctvo.
Turancar

História spoločnosti

Viliam Turan začal s jeho podnikateľskou činnosťou v roku 1989, kedy založil autopožičovňu, po roku 1989, po zmene režimu si kvôli túžbe cestovať spolu s kamarátom zadovážili autobus z Čedoku a začali následne robiť zájazdy po Európe. Spoločnosť Turancar založil v roku 1992, pričom neskôr začala spoločnosť okrem zájazdov ponúkať postupne aj iné služby.

Autobusová doprava

Spoločnosť Turancar prevádzkuje pravidelné autobusové linky, ktoré jazdia po 11 trasách, z ktorých 3 sú vnútroštátne a zvyšných 8 má okrem medzizastávok na Slovensku cieľovú stanicu v zahraničí. Z 11 uvedených trás aktuálne premáva 7, pričom ostatné sú „pozastavené až do odvolania“.
Medzi najvyťaženejšie dopravné spoje patria vnútroštátne spoje medzi Banskou Bystricou, Nitrou a Bratislavou. Z medzinárodných je najfrekventovanejším spojom Banská Bystrica – Praha. 
Spoločnosť Viliam Turan - Turancar v súčasnosti zamestnáva viac ako 200 zamestnancov a od roku 2004 je výhradným dovozcom autobusov ISUZU na Slovensko a do Českej republiky.

Cestovná kancelária a zájazdy

Okrem pravidelnej autobusovej dopravy ponúka spoločnosť Turancar aj rôzne poznávacie zájazdy a rôzne dovolenky prostredníctvom cestovnej kancelárie CK Turancar, ktorá patrí pod spoločnosť Turancar.
Cestovná kancelária realizuje autobusové zájazdy do Bulharska, Grécka, Talianska, Chorvátska. V  jej ponuke však dominujú letecké zájazdy do krajín ako Turecko, Grécko, Albánsko, Bulharsko, Španielsko či Taliansko. Špecifickým produktom v ponuke CK Turancar sú poznávacie zájazdy (autobusom, letecky i kombinovane). Klienti majú na výber širokú škálu zájazdov po celej Európe i mimo nej. Vo svojom produkte má ročne takmer 200 hotelov a viac ako 70 poznávacích zájazdov.
Cestovná kancelária Turancar je od roku 1998 riadnym členom Slovenskej asociácie cestovných kancelárií a cestovných agentúr, pričom získala niekoľko ocenení za poskytovanie služieb a taktiež za prístup ku klientom a obchodným partnerom.

Nákladná doprava

Od roku 1996 začala spoločnosť Turancar ponúkať možnosti nákladnej prepravy pomocou kamiónov.

Predaj autobusov a ich servis

Spoločnosť Turancar sa taktiež od roku 2004 venuje aj dovozu, predaju a servisu tureckých midibusov Anadadolu Isuzu.
Okrem toho ponúka aj servis autobusov a nákladných vozidiel značky Mercedes-Benz a autobusov značky Setra.
Nie-ja

Nie-ja je to, čo sa odlišuje od ja, to, čo je mimo neho, to, čo je už vopred nájdené.
Juraj Ribay

Detstvo a štúdium

Narodil sa v roku 1754 na samote pri Bánovciach nad Bebravou (dnešná mestská časť Dolné Ozorovce). Jeho otec bol krčmárom, mal dve sestry, manželku Alžbetu a štyri deti.
Základnú evanjelickú školu navštevoval v Horných Ozorovciach, po jej úradnom zrušení pokračoval v Uhrovci, na evanjelickom lýceu v Banskej Štiavnici, v Modre, teológiu v Šoproni, na univerzite v Erlangene a v Jene.
She Wolf (album)

Single

Prvý singel s názvom „She Wolf“ vyšiel 6. júla 2009. Skladba bola nahratá aj v španielskej verzií s názvom „Loba“. K skladbe bolo nahraté aj video , ktoré režíroval Jake Nava. Video vyšlo 30. júla 2009. Singel sa dostal na vrchol U.S. Billboard Latin Songs a v najprestížnejšej americkej hitparáde U.S. Billboard Hot 100 sa umiestnil na 11. mieste.
Druhý singel s názvom „Did It Again“ vyšiel 16. októbra 2009 vo všetkých častiach sveta okrem Ameriky. Singel má aj španielsku verziu s názvom „Lo Hecho Está Hecho“.
Tretí singel z albumu s názvom „Give It Up to Me“, ktorý naspievala Shakira spoločne so spevákom Lil´ Waynom vyšiel 10. novembra 2009 len pre Ameriku. Pieseň produkoval spevák Timbaland. Pôvodne sa mala objaviť na jeho novom albume s názvom Shock Value II, ale nakoniec sa ocitla len na špeciálnom vydaní albume She Wolf pre Ameriku.
Ďalší singel má vyjsť v Británii 5. apríla pod názvom „Gypsy“.
Tretí singel pre Ameriku má byť pieseň „Men In This Town“.

Albumové hitparády

Album She Wolf sa dostal na vrchol argentínskej, írskej, mexickej a švajčiarskej albumovej hitparády. V oficiálnej európskej albumovej hitparáde sa album umiestnil na 2. mieste. Na rovnakú pozíciu sa dostal aj v oficiálnej španielskej hitparáde. V oficiálnej britskej hitparáde UK Album Chart sa album dostal na 4. miesto a v americkej U.S. Billboard 200 sa dostal na 15. miesto.
Centrálne Západné Karpaty

Centrálne Západné Karpaty, niekedy označované ako slovakidy sú geologická oblasť Západných Karpát, v koncepciách rôznych autorov zahŕňa pásmo jadrových pohorí, veporské a gemerské pásmo niektorí k nemu zaraďujú aj bradlové pásmo. Paleogeograficky zodpovedajú oblasti, ktorá bola od mezozoika vymedzená zo severu Váhickým a z juhu Meliatskym oceánom. V mnohých zjednodušených geologických a geomorfologických členeniach sa jednotky zaraďované do Centrálnych Západných Karpát priraďujú k Vnútorným Západným Karpatom.

Vývoj

Najstarší vývoj Centrálnych Západných Karpát možno sledovať v kryštalinických horninách tatrika, veporika a gemeriku. Tieto oblasti poskytujú dôkazy o staršej hercýnskej prípadne i kaledónskej orogenéze. Pozícia týchto celkov bola v období vrchného paleozoika však odlišná od dnešnej. Pôvodne sa nachádzali viac na západ (približne v oblasti dnešného Švajčiarska) a na východ pozdĺžne prechádzali do oblasti oravika, ktoré tvorilo šelf Českého masívu. Do dnešnej pozície sa dostali v priebehu terciéru po uzavretí Valaiského oceánu a následnom zvrásnení bradlového a flyšového pásma v závere alpínskej orogenézy. Pri týchto procesoch došlo k rotácii bloku Alcapy na niektorých miestach až o 90° proti smeru hodinových ručičiek. Extenzia spojená so subdukciou Valaiského oceánu spôsobila vznik neogénnych kotlín a karpatských vulkanitov.
Connac

Poloha

Obec má rozlohu 10,69 km². Najvyšší bod je položený 662 m n. m. a najnižší bod 224 m n. m.

Obyvateľstvo

Počet obyvateľov obce je 111 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frambouhans

Poloha

Obec má rozlohu 10,1 km². Najvyšší bod je položený 960 m n. m. a najnižší bod 820 m n. m.

Obyvateľstvo

Počet obyvateľov obce je 737 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rapcore

Dejiny

Rapcore má pôvod v rap rocku, ktorý v sebe spája vokálne a inštrumentálne prvky hip-hopu s rockom. Beastie Boys, pôvodne hardcore punková skupina, začala pracovať zo žánrom hip-hop. Ich debutový album Licensed to Ill obsahuje veľa rockového zvuku. Skupina Biohazard je považovaná za silne vplyvnú pre vývoj žánru. Punk rocková skupina Hed PE na koncertoch vykonáva spojenia štýlov od hip-hopu a reggae až po punk rock, hardcore punk a heavy metal. Hoci oni sú považovaní za vykonávajúcich žáner rapcore, oni označujú svoj hudobný štýl ako "G-punk". Skupina Kottonmouth Kings vykonáva štýl, ktorý označuje ako "psychedelický hip-hop punk rock".
Do prvej vlny skupín majúcich mainstreamový úspech patria 311, Bloodhound Gang, Limp Bizkit a Suicidal Tendencies.
Doktor Ox

Obsah románu

Novela rozpráva historku o vynálezcovi, ktorí ponúka mestečku Quiquendone kyslíkovodíkové osvetlenie do všetkých domácností, a to zadarmo. V skutočnosti však Doktor Ox so svojim asistentom Ygénom chce uskutočniť vedecký pokus a nasýtiť ovzdušia mestečka kyslíkom. Následkom toho sa z kľudných, flegmatických ľudí v mestečku stanú podráždení, energickí, výbušní ľudia. Iba nešťastný výbuch továrne Doktora Oxa zabráni veľkej katastrofe, pretože obyvatelia mestečka sa rozhodli viesť vojnu proti susednému mestečku. Po výbuchu Doktor Ox a Ygéne nenápadne odídu a obyvatelia mestečka sa vrátia do svojho pokojného života.
Budín (vrch v Oravskej Magure)

Poloha

Masív leží vo východnej časti pohoria, v centrálnej oblasti rovnomenného geomorfologického podcelku. Nachádza sa v katastri obce Nižná v južnej časti tvrdošínskeho okresu. Najľahší výstup na Budín je z obce Lokca, ktorá leží cca 4 km severozápadným smerom.
Val-de-Chalvagne

Poloha

Val-de-Chalvagne má rozlohu 32,57 km². Najvyšší bod je položený 1 587 m n. m. a najnižší bod 599 m n. m.

Obyvateľstvo

Val-de-Chalvagne má 67 obyvateľov (2009).
Graf vývoja obyvateľstva:
Zdroje: INSEE
Jar

Jar je jedno z ročných období v miernom teplotnom pásme nasledujúce po zime a predchádzajúce letu.
Astronomicky začína jarnou rovnodennosťou (okolo 20. marca na Severnej pologuli a 23. septembra na Južnej pologuli), a končí letným slnovratom (okolo 21. júna na Severnej pologuli a 21. decembra na Južnej pologuli). V meteorológii sa podľa konvencie počíta ako celé mesiace marec, apríl a máj na Severnej pologuli a september, október a november na Južnej pologuli.
V rímskej mytológii bola bohyňou jari pôvodne Venuša.
Midnight Run

Hudobné video

Hudobné video k skladbe „Midnight Run“ bolo prvýkrát vydané na YouTube dňa 21. októbra 2011, s celkovou dĺžkou štyri minúty a štyri sekundy.
HC Košice v sezóne 2003/2004

Herný systém

Základná časť sa hrala systémom, kde každý s každým odohral 3 zápasy vonku a 3 zápasy doma. Prvých 8 celkov po základnej časti postupovalo do play-off, posledný zostúpil do prvej ligy. Všetky série sa hrali na 4 víťazné stretnutia.

Štatistiky hráčov

Zdroj: eurohockey.com, Slovenský zväz ľadového hokeja
Lin-ťi I-süan

Lin-ťi I-süan (čín. 臨済義玄 pchin-jin: Línjì Yìxuán; *? - † 867) bol čínsky filozof, predstaviteľ čchanu.
Žen-cung

Vláda

Za vlády Žen-cunga dosiahla dynastia Sung maxima moci a vplyvu, z ktorého potom už len klesala. Zahraničná politika cisára bola mierumilovná, počas dlhého obdobia bez vojen sila sungských armád poklesla. Tangutský štát Západná Sia toho využil k drobným útokom pozdĺž hraníc. Keď Žen-cung nastúpil, posilnil ozbrojené sily. Pokoj na hraniciach zaisťovalo pravidelné platenie tribútu ríši Liao, protivníkovi Tangutov. Cisár významne zvýšil dane, roľníci za jeho vlády žili v stave trvalej chudoby. To nakoniec vyvolalo vzbury a povstanie po celej krajine aj rozpory vo vnútri vlády.
Žen-cung zomrel roku 1063 bez dediča, pretože jeho synovia zomreli v detstve. Posmrtne obdržal chrámové meno Žen-cung, „Láskavý predok“. Na trón po ňom nastúpil synovec Jing-cung, ktorého adoptoval a roku 1062 menoval následníkom trónu.
Tatra 130

Tatra 130 bol nákladný automobil vyvinutý firmou Tatra. Išlo o prototyp, ktorý vznikol pridaním tretej nápravy Tatre 128, ktorá mala znížiť tlak na nápravy v mäkkom teréne. Jediný exemplár bol zničený pri armádnych skúškach a do sériovej výroby sa nikdy nedostal.

Prevodovka

Prevodovka mala oproti T-111 zmenené pomery a 5 + 1 prevodových stupňov sa dalo pomocou redukčnej prevodovky zdvojnásobiť. Prakticky mal tak vodič k dispozícii 10 + 2 prevodových stupňov.
Magurka (Partizánska Ľupča)

Poloha

Nachádza sa v závere Ľupčianskej doliny, v nadmorskej výške 1 080 m n. m., pod vrchmi Ďurková (1 750 m n. m.) a Zámostská hoľa (1 612 m n. m.) Cez lokalitu Tajch je spojená s Partizánskou Ľupčou, cez osadu Železnô s Lúžňanskou a Revúckou dolinou cez Liptovskú Lúžnu.

Dejiny

Magurka bola založená ako banícka osada už v 14. storočí, hoci v oblasti sa ťažilo zlato už okolo roku 1250. Zlato sa dolovalo aj vymývalo ručne, časom pribudli aj v tejto odľahlej lokalite stroje. V 19. storočí tu žilo a pracovalo až 250 baníkov. Produkcia baní predstavovala okolo 10 - 11 kg zlata i striebra a viac ako 3000 m³ antimónu. Šachta Kilian bola dlhá až 3 km, Ruseger 1,6 km a Ritterstein 1,4 km.
Po ukončení nerentabilnej ťažby v roku 1923 bolo vybavenie prevezené do Banskej Štiavnice a budovy odpredané. Na Magurke tak zostala len malá časť predošlého obyvateľstva a v roku 1928 žilo v 20. domoch iba 75 ľudí.

Pamiatky

Z obdobia najväčšieho rozmachu osady sa zachoval banský neogotický kostolík z roku 1911 s rapkáčom vo veži, ktorý zvolával baníkov z celého okolia.
Titus Quinctius Atta

Titus Quinctius Atta (zomrel roku 77 pred Kr.) bol rímsky autor komédií patriacich k tzv. fabulae togatae (togáty). Z jeho diela sa nám zachovalo iba asi 12 titulov. Je tiež možné, že Atta napísal i zbierku epigramov. Údajne si získal povesť za živelnosť, s akou zobrazoval svoje postavy, obzvlášť ženského pohlavia.
Panovník

Nástupníctvo

Spôsob nástupníctva sa v rôznych krajinách viac či menej odlišuje. Zvyčajne sa trón dedí medzi členmi jednej rodiny. Medzi najznámejšie spôsoby nástupníctva patrí seniorát, primogenitúra a avunkulát.

Avunkulát

Avunkulát je princíp, kde po smrti vládcu na trón nastupuje jeho synovec. Vláda sa teda nededí v priamej ale v bočnej línii. Na slovenskom území sa tento princíp používal v období Veľkej Moravy.

Seniorát

Seniorát (v staromaďarských podmienkach „oési jog“, v Čechách „stařešinství“) je princíp, že sa trón po smrti panovníka obsadzuje najstarším mužským potomkom aktuálne vládnuceho rodu. Tento princíp platil na území Slovenska vo včasnom stredoveku.

Primogenitúra

Primogenitúra znamená všeobecne „prvorodenstvo“ alebo špecificky dedičský poriadok, podľa ktorého má prednostné právo pri dedičskej postupnosti prvorodený syn. Takýto dedičský poriadok pre vládcov na území Slovenska sa začal uplatňovať už vo včasnom stredoveku a pokračoval aj vo vrcholnom stredoveku, pričom tu už mohli na trón nastúpiť aj ženy.

Voľba

V niektorých krajinách (napr. Jordánsko), je zvykom že si panovník vyberie svojho nástupcu. Tento princíp sa istý čas uplatňoval aj v Rímskej ríši. Iným spôsobom voľby je, keď po smrti panovníka nejaký iný orgán vyberie jeho nástupcu. Taký postup sa uplatňoval aj na území Slovenska v období stavovskej monarchie, ale išlo skôr o formálnu voľbu.

Absolutistická monarchia

V absolutistickej monarchii má panovník neobmedzenú moc nad štátom a jeho obyvateľmi. Aj táto koncepcia prešla historickým vývojom od kráľa Ľudovíta XIV., ktorý je známy pre svoj výrok „Štát som ja (L’état c’est moi)“ až po osvietený absolutizmus napríklad na dvore Márie Terézie, kde už môžeme vidieť korekcie dovtedy neobmedzenej moci panovníka.

Dualistická monarchia

Dualistická monarchia je akýmsi medzistupňom medzi konštitučnou a absolutistickou monarchiou. Panovník nemá neobmedzenú moc, no jeho postavenie naďalej zostáva pomerne silné. V súčasnosti sa medzi takéto monarchie zaraďujú napr. Jordánsko, Saudská Arábia a niektoré ďalšie arabské štáty (zväčša sultanáty a emiráty).

Konštitučná monarchia

Konštitučné či parlamentné monarchie sú v súčasnosti najrozšírenejšie. Na ich čele stojí monarcha, ktorý je považovaný za symbol jednoty ľudu. Aj napriek tomu, že panovník nastupuje na trón na základe nástupníctva, v ústavách býva zakotvené, že všetka moc pochádza od ľudu (rovnako ako v republikách) a od neho odvodzuje svoju moc aj panovník. Najznámejším príkladom konštitučnej monarchie je Spojené kráľovstvo, ale konštitučnými monarchiami sú v podstate všetky európske monarchie.